text: Væltet lastvognstog spærrede landevej ved Give i 5 timer
  27 marts 2017 kl. 08.00
  Et tomt lastvognstog væltede tidligt mandag morgen på rute 176 ved Dørken vest for Give. Landevejen blev først åbnet for trafik efter næsten fem timer, oplyser Sydøstjyllands Politi.
  Lastbilen væltede klokken kort før 05. Der var tale om en tom grisetransport. Der var ikke andre trafikanter involveret, da vogntoget kom ud i rabatten og væltede. Landevejen var spærret for gennemkørsel i næsten fem timer, før den atter var farbar klokken 10,35. Det oplyser Sydøstjyllands Politi.
  Chaufføren kom ikke noget alvorligt til - men måtte hjælpes ud fra førerhuset og sendt på sygehuset til kontrol for alle tilfældes skyld.
  Sydøstjyllands Politi oplyser, at der blev tilkaldt en specialkran for at bringe vogntoget på et køl, hvilket viste sig at være en kompliceret og langvarig affære.
  